
QUAE  IN  EXITU  ANNI  MDCCCXV  • 

CIRCULUM  RAGUSINUM^^ 

XjUCAS  STULL1US  medicus  Ragusii  natus  est  vini  *  Kal.  Oct.  an. 
mdcclxxiI  •  Litterarum  tirocinio  domi  exacto,  Bononiam  navigavit, 
ubi  doctoribus  usus  Uttinio,  Mondinio,  et  Galvanio  philosophiae  et 
medicinae  lauream  praeclaro  laudis  testimonio  quum  tulisset,  omnium 
sibi  amorem  existimationeraque  conciliavit.  Celeberrimis  dein  Italiae 
urbibus  inspectis,  ad  suos  reversus  anno  MDCCLXXXXVlllI  •  quam  de 
se  moverat  expectationem,  eam  longe  plurimum  superavit.  Ad  artem 
salutarem  publice  faciendam  evocatus,  civium  suorum  valetudinis  cu¬ 
stos  et  vindex  omnium  consultissimus  habitus  est.  lennerianam  vac¬ 
cinarum  pusularum  insitionem  summo  studio  adseruit,  eamque  haud 
levibus  etiam  impensis  provexit.  Rerum  insuper  naturalium  cognitione 
mirifice  delectatus  est,  et  optimis  aetatis  nostrae  poetis  haud  impar 
carmina  reliquit  nonnulla  parlim  latino  pattim  vernaculo  sermone  exa¬ 
rata,  dulcia  omnia  et  naturali  quodam  nitore  exculta  .  Fuit  autem 
elegantis  ingenii  vir,  pius,  modestus,  urbani  in  jocando  leporis,  mo¬ 
rumque  suavissimorum  •  Apoplexi  inter  dormiendum  a  prandio  oppres¬ 
sus  decessit  prid.  id.  Sept.  An.  MDCCCXXyiil  •  complorantibus  civibus 
exterisque . 

M> ichael  Ferrucci us » 


/ 


Facies  nojt  omnibus  una 
Nec  diversa  tamen  qualem  decet  esse  Sororum  » 

m 

J-  am  fera ,  tam  deletrix  Pestilentiae ,  de 
qua  agitur,  est  indoles,  ut  in  humanae  So¬ 
cietatis  annalibus  nullam  usquam  saeviorem 
extitisse  inveniam .  Haec  limitrophum  San¬ 
cti  Sabae  Ducatum,  in  quo  quinque  ab  hinc 
annis  grassatur ,  habitatoribus  pene  vacuum 
reliquit ,  eamdem  nostrae  vastitatem  Provin¬ 
ciae  procul  dubio  inductura,  nisi  vis  consi¬ 
lii  ei  obviam  facta  adhuc  pubescentem  op¬ 
pressisset  . 

Hujusce  pestis  miasrna  incredibili  pollere 
activitate  ,  et  quam  citissime  diffundi  a  qui¬ 
busdam  infectionis  exemplis  apprime  con¬ 
stat:  haec  nulli  parcit  aetati:  plerumque  pe¬ 
rimit  per  nichfhemerum :  major  victimarum 
pars  nondum  elapsa  tertia  die  moritur:  vix 
quisquam  septimam  attingit :  qui  nonam  sa¬ 
lutant  ,  in  portu  sunt ,  abeuntibus  in  suppu¬ 
rationem  bubonibus  ,  quibus  eo  modo  consti¬ 
tutis  ,  non  esse  amplius  de  recuperanda  vale¬ 
tudine  ambigendum  ,  re  est  demonstratum  :  hi 
tamen  sunt  rarissimi ;  quippe  inter  centum 


quatuor,  qui  Ragusino  in  Circulo  peste  ae- 
grotarunt ,  quatuor  tantum  morbo  superfue¬ 
re  ,  naturae  non  Medicinae  adjumento . 

Caeterum  symptomata  ,  quae  morbum 
praecedunt ,  comitanturque ,  ut  sunt  diversa 
temperamenta  ,  variaeque  conditiones  ,  qui¬ 
bus  humanae  machinae  obnoxiae/ sunt ,  sic 
inter  se  differunt .  Sunt  qui  jurejurando  as¬ 
serentes  se  bene  habere  ,  repente  acutissimo 
paroxismo  corripiuntur ,  qui  in  mortem  re¬ 
solvitur  ;  in  quibusdam  extemporanea  quae¬ 
dam  et  insaniae  proxima  alacritas  jam  re¬ 
ceptum  nunciat  contagium:  sed  cito  anima¬ 
le  systema  veneno  edomitum  conteritur,  vis 
vitae  languescit ,  et  virium  prostratio ,  pal¬ 
lor  papyraceus ,  crebra  suspiria  et  penita  a- 
nimi  dejectio  insolescentem  excipiunt  laeti¬ 
tiam,  extremamque  lethalis  morbi  periodum 
instare  portendunt  .  Alii  phrenetici  debac¬ 
chantur  ,  propriumque  hujusce  status  vigo¬ 
rem  praeseferunt  •  alii  debiles  et  comatosi 
tranquille  delirant ;  sunt  etiam ,  qui  pridie 
diei,  quo  e  vita  excedant,  tam  leviter  ae¬ 
grotare  videntur  ,  ut ,  etiamsi  aliqua  in  cor¬ 
poris  parte  bubo  apparuerit ,  placide  dor¬ 
miant  ,  cibis  indulgeant ,  e  domo  prorepant , 
necnon  domesticis  vacent  officiis. 


Vomitus,  qui  unum  ex  pathognomonicis 
pestis  signis  habetur,  in  maxima  victimarum 
parte  desideratur. 

Nasi  haemorrhagia  nunquam  deest  aut 
■vigente  morbo,  aut  post  mortem. 

Omnes,  nemine  excepto,  de  cephalalgia 
conqueruntur,  non  omnes  eadem  doloris  vi 
affecti . 

In  cadaveribus  cernere  est  petechias  , 
phlyctaenas  ,  vibices  ,  anthraces  ,  bubones  ; 
nunc  unum  ex  hisce  signis  ,  nunc  plura. 

Nunquam  bubonem  compertum  scio  in 
cadaveribus  eorum  ,  qui  viginti  quatuor  ho¬ 
rarum  spatio  decessere .  Nunquam  ex  recen¬ 
sitis  pestilentiae  signis  desideratur  aliquod 
in  iis ,  quorum  aegritudo  ultra  dictum  tem¬ 
pus  processit.  Sunt  et  cadavera  ,  in  quibus 
nulla  hujus  generis  indicia  conspiciantur , 
quod  plerumque  evenire  solet  in  iis ,  qui 
primi  suos  inter  morbo  corripiuntur» 

Artuum  flexibilitas ,  quam  pestis  chara- 
cteristicam  esse  sanxerat  hominum  opinio, 
saepe  deest.  Quod  si  cadavera  nec  flexibi¬ 
lia  ,  nec  ullis  externis  notata  maculis  saepe 
numero  esse  solent,  quam  parum,  eorum- 
dem  autopsiae  fidendum  erit ,  quum  de  mor- 


bi  genere  sententia  ferenda  fuerit ,  luculen¬ 
ter  patet! 

Si  Medicorum  scripta  percurramus ,  pas- 
sim  nobis  erit  observandum  peste  affectos 
saepe  post  nonum  a  morbi  initio  diem  ,  in¬ 
terdum  post  quartum  decimum, ,  aliquando 
post  vigesimum  et  non  raro  etiam  post  qua¬ 
dragesimum  vitam  amisisse.  Nemo  autem 
ex  iis ,  qui  nostro  in  Circulo  peste  laboran¬ 
tes  interierunt,  octavum  attigit  diem. 

Constat  ex  Medicorum  observationibus 
variis  in  regionibus  diversisque  temporibus 
institutis ,  nonnullas  ex  pestilentialibus  con¬ 
stitutionibus  magis  in  fortes  ,  quam  in  debi¬ 
les ;  nonnullas  acrius  in  mares,  quam  in  foe- 
minas  ;  alias  vero  potius  in  senes  ,  quam  in 
juvenes  impetum  fecisse.  Constitutio,  de  qua 
agitur,  aequo  modo  et  fortes,  et  debiles,  et 
mares  ,  et  foeminas  ,  et  senes  ,  et  juvenes  in¬ 
vasit  ;  nisi  pueros  exceperis ,  in  quos  quam 
maxime  saeviit;  quamvis  antiquissima  expe¬ 
rientia  constet  teneram  aetatem  ,  minus  quam 
alias ,  pesti  obnoxiam  esse  solere ;  quod  est 
etiam  inauditae  immanitati  hujus  constitu¬ 
tionis  adscribendum . 

Operae  pretium  erat  ab  iis  ,  qui  a  peste 


incolumes  evasere,  sciscitari,  quibus  inter- 
nis  mentis,  et  corporis  moverentur  affectio¬ 
nibus,  quiclve  mali  sentirent,  dum  morbo 
detinebantur :  interrogati  num  praecessissent 
terrores  insoliti  sine  causa  manifesta  ,  animi 
dejectio,  de  propriis  rebus  desperatio,  vel 
phantasmatum  apparitiones ;  num  absentium 
voces  exaudire ,  vel  scintillas  oculis  obje¬ 
ctas  ,  aut  cinerem  e  coelo  instar  pluviae  de¬ 
fluentem  cernere  visi  fuissent,  (haec  enim, 
et  plura  alia  hujus  generis  peste  affectos  ve¬ 
xare  solent )  nihil  praeter  notabilem  lassitu¬ 
dinem  ,  crebras  pandiculationes  ,  et  modera¬ 
tum  capitis  dolorem  expertos  fuisse  affirma¬ 
verunt;  ita  ut,  juxta  Hippocratis  effatum, 
illa  horrenda  magis  j  quam  mala  fuisse  dici 
possit :  qua  de  causa  praeteriti  oblitos  credi¬ 
dissem  ,  nisi  et  ipsimet ,  et  qui  aegrotanti¬ 
bus  adstiterant ,  constanter  sui  compotes  fuis¬ 
se  affirmavissent.  Qui  tamen  hoc  innixus  ar¬ 
gumento  pestem  non  tam  luctuosum  ,  et  im¬ 
manem  esse  morbum  sustineret ,  summo  in 
errore  versaretur  ,  quum  potius  putandum  sit 
in  iis  ,  qui  per  bubonum  suppurationem  in 
pristinam  salutem  restituti  fuerunt  (  nemo 
aliter  convaluit )  morbosam  affectionem  so- 


/ 

(  10  ) 

lito  mitiorem,  ideoque  non  lethalem  extitis- 
se ;  quod  quotidiana  nobis  patet  experien¬ 
tia  ,  utpote  qui  plerosque  malignae  indolis 
morbos  in  bis  gravem  ,  gravissimam  in  illis , 
levem  in  aliis  ,  quin  a  characteristica  rece¬ 
dant  forma  ,  aegritudinem  inducere  videmus  ; 
talis  est  praecipue  Scarlatinae  ,  Morbillorum , 
Variolarum  natura ,  quum  epidemice  vagan¬ 
tur.  Eos  certe  qui  peste  pereunt,  miras  in¬ 
ter  animi  angustias  spiritum  exhalare  creden¬ 
dum  est ,  quod  et  ex  symptomatum  vehe¬ 
mentia  ,  et  ex  aegrotantium  querelis  non  ar¬ 
gui  solum  ,  sed  vere  dignosci  potest ,  illis  ex¬ 
ceptis  casibus  ,  in  quibus  commune  senso¬ 
rium  adeo  est  perturbatum  ,  ut  nihil  praeter 
naturales  machinae  motus  percipere  queat . 

Nicolaus  Pipliza  Rhataneae  Peninsulae  in¬ 
cola  ,  qui  primus  in  pestem  incidit ,  octavo 
Id.  Novembris  ex  vita  migravit.  Quamvis  tu¬ 
to  autumari  non  possit  eodem  momento,  quo 
pestilentiaiis  febris  humano  in  corpore  exori¬ 
tur  ,  illud  etiam  ignotum  gigni  principium  , 
in  quo  contagio  latet ,  haud  tamen  est  du¬ 
bitandum  id  in  morbi  progressu  usuvenire  ; 
qua  propter  illos  ,  qui  Pipliza  familiariter  usi 
erant ,  jam  ante  octavum  Id.  Novembris , 

quo  obiit,  contagioso  miasmate  infectos  fuis¬ 
se  nemo  inficiabitur :  nihilominus  plures  ea¬ 
dem  in  domo  versabantur  ;  vicini  et  affines , 
nihil  sjbi  timentes,  saepius  aegrotantem  con¬ 
venerant;  immo  etiam  a  plerisque  ejus  ca¬ 
daver,  nulla  adhibita  restrictione,  contrecta¬ 
tum  fuit :  nemo  certe  ante  octavum  ab  ejus 
morte  diem  aegrotare  coepit. 

Post  secundum  vero  ex  iis  ,  qui  peste  cor¬ 
repti  fuerunt ,  contagio  quaquaversus  rapide 
percrebuit  ,  et  brevi  interposito  intervallo 
plerique  morbo  affecti  sunt :  eadem  phaeno¬ 
mena  aliis  in  Ragusini  Circuli  locis  obser¬ 
vata  fuerunt;  quae  absque  dubio  non  casui, 
sed  peculiari  hujus  pestilentialis  constitutio¬ 
nis  indoli  tribuenda  sunt-  Et  revera. 

Clara  Delalia  (  in  pago  Cepicuchie  )  ter¬ 
tio  Kal.  Decembris  i8i5.  peste  perempta  fuit: 
altera  ejusdem  generis  mors  quinto  Id.  De¬ 
cembris  consequuta  est. 

Catharina  Matkova  (in  pago  Slano)  ter¬ 
tio  Id.  Januarii  1816.  supremum  diem  obiit; 
Maria  Tiquiza  ,  quae  ejus  cadaveri  extrema 
persolverat  ,  vix  undecimo  KaL  Feb.  imma¬ 
ni  morbo  correpta  fuit. 

Nicolaus  Marinovich  ( in  pago  Sollile  Bre» 


/ 

ni)  qui  primus  suos  inter  contagione  ador¬ 
tus  fuit ,  pridie  Id.  Decembris  e  vita  deces¬ 
sit;  septimo  Kal.  Januar.  ejus  Frater  in  mor¬ 
bum  incidit. 

Domi  Tliomae  Petruscich  (in  pago  Mar- 
tinovichi  Breni )  biduo  tres  puellae  peste  op- 
petiyerunt ,  quarum  postrema  sexto  Id.  Ja¬ 
nuar.  1816.  Haec  familia  ex  quatuordecim 
personis  constabat.  Thomas  Petruscich  non¬ 
nisi  duodecimo  Kal.  Feb.  in  adyersam  vale¬ 
tudinem  delapsus  est . 

Ex  praemissis  luculenter  eruitur  in  sin¬ 
gulis  hujus  Circuli  locis  contagium  tardo  pe¬ 
de  ab  initio  processisse ,  et  postea ,  quasi  ma¬ 
jores  in  dies  acquisiyisset  yires  ,  celerius  ye- 
hementiusque  debacchatum  fuisse . 

Sex  cadayera  eorum ,  qui  in  peninsula 
Bhatanaea  post  Piplizam  supremum  obiere 
diem ,  nullum  ,  praeter  petechias  ,  pestilen- 
tiale  signum  praesetulere ;  quae  pari  modo 
in  secundo ,  tertio ,  et  quarto  eorum ,  qui 
in  pago  Cepicuchie  aegrota verant ,  apparue¬ 
runt.  Non  yero  petechiae  in  iis,  qui  in  pa¬ 
go  Sollile  Piat,  et  Martinoyichi  post  primos 
contagione  tacti  fuerunt ,  sed  bubones  suc¬ 
creverunt  . 

Quoad  infectionis  phaenomena  ,  notatu 
digna  censemus  quae  sequuntur. 

In  pago  Martinovichi  apud  Georgium 
Scesto  unum  ex  pueris  peste  mortuum  ne¬ 
mo  alius  sequutus  est. 

Catharina  Luhscina  (ejusdem  pagi)  re¬ 
dux  e  domo  Thomae  Petruscich  ,  cui  ene- 
ma  apposuerat,  mortalem  gemellis  filiabus 
pestem  attulit ,  quin  ipsa  infectionem  passa 
sit .  In  pago  Kelesi ,  domi  Martini  Keles  , 
quatuor  pueri  peste  demessi  fuerunt;  mater 
vero  praegnans,  et  anicula  quaedam,  quae 
apud  illam  diversa  liatur ,  quamvis  pueros  et 
vivos  ulnis  foverent  et  extincios  tumularent, 
incolumes  perstitere.  In  j>ago  Slano  post  Ca¬ 
lli  ar  in  a  e  Matkova  mortem  duo  juvenes  ea¬ 
dem  tunc  in  domo  degentes  adhuc  vivunt. 
Dicto  in  pago  Petro  de  Sorgo  Uxor  ,  et  ge¬ 
minae  Natae  usque  ad  ultimum  vitae  diem 
adstitere  ,  non  aliter  ac  si  innoxio  morbo  la¬ 
boravisset;  tanta  pietas  nihil  detrimenti  cae- 
pit.  (i) 


(i)  Ne  tibi  cie  iis,  quae  hic  observanda  proponuntur,  aliquod  du¬ 
bium  oboriatur,  scias,  amice  Lector,  Auctorem  in  numero  esse  VI.  Vi¬ 
rum  Valetudini  tuendae  Ragusii  praefectorum. 


I 

Haec  exempla  clare  demonstrant  (  quod 
notum  vel  illis ,  qui  Medicinam  a  limine  sa¬ 
lutaverunt)  humanum  corpus  cuiuscumque 
generis  contagium  contrahere  non  posse ,  ni¬ 
si  ad  id  suscipiendum  fuerit  antea  disposi¬ 
tum  . 

Caeteros  morbos  ea  tempestate ,  qua  Pe¬ 
stis  aliqua  in  regione  invaluit ,  exulare  ,  et 
antiquioribus  observare  pronum  fuit:  non  a- 
liter  nostro  in  Circulo  evenit. 

Supervacaneum  foret  in  hujusmodi  phoe- 
nomenorum  diversitatum  causis  investigan¬ 
dis  immorari ,  quae  adhuc  penita  nocte  ob¬ 
ductae  fortasse  olim  per  feliciorum  experien¬ 
tiam  innotescent.  Id  unum  affirmari  potest 
has  miras ,  et  perquam  variabiles  modifica¬ 
tiones  uni  tantum  pesti  convenire  ,  qua  ni¬ 
hil  est  mutabilius  :  unde  fit ,  ut  qui  per  e- 
jus  symptomatum  recensionem  eam  graphice 
describere  aggreditur  nil ,  nisi  tetris  undique 
conlectis  imaginibus  ,  luridam  nescio  quam 
phantasmatum  congeriem  depingere  in  ani¬ 
mo  habuisse  videatur .  Qui  pestem  semel 
una  in  regione  ,  et  una  tantum  sub  consti¬ 
tutione  observaverit,  alias  vix  illam  pestem 
esse  suspicabitur :  adeo  diversis  atque  in- 


(  ) 

ter  se  discrepantibus  formis  induta  incede¬ 
re  solet. 

Non  abs  re  erit,  antequam  finem  dicem 
di  faciam ,  hoc  etiam  addere ,  quod  nun¬ 
quam  in  finitima  Turcica  Provincia ,  prout 
ejus  incolae  asserunt  ,  major  foeminarum 
uterum  gerentium  numerus  extitit ,  quam 
peste  vigente  ;  quo  quidem  tempore  illae 
ipsae,  de  quarum  foecunditate ,  impendente 
propter  aetatem  cathaemeniorum  termino , 
quasi  fuerat  desperatum  ,  humani  generis 
propagationi  consuluisse  visae  sunt :  cujus 
porro  insolitae  foecunditatis  exemplum  alias 
quoque  in  pestilentialibus  constitutionibus 
observatum  fuit. 

Fortasse  quaeret  aliquis  num  haec  pesti- 
lentialis  constitutio  quid  dederit  argumenti , 
unde  patuerit,  sintne ,  an  non  cadavera  omni 
prorsus  calorico  destituta  ad  contagionem 
sanis  inferendam  idonea.  Quamvis  tanti  pe¬ 
riculi  faciendi  magnum  mihi  esset  deside¬ 
rium,  tamen  quum  necesse  fuisset  repetitis 
vicibus  sanos  inter  et  cadavera  cunctis  ex¬ 
poliata  vestibus ,  et  a  quolibet  corpore  mias- 
mate  polluto  semota  ,  contactus  instituere  , 
quod  perquam  difficile  fuisset ,  nunquam  res 


% 

ex  voto  cessit :  utinam  nunquam  imposteruni 
occasio  ,  qua  tanta  lis  dirimatur  ,  se  se  offe¬ 
rat  ! 


Hic  considerari  debet  pestem  hanc  ad 
hasce  Provincias,  quae  suo  malo  fato  Turci¬ 
co  adjacent  Imperio,  sub  finem  anni  i8i3. 
appropinquavisse.  Nec  certe  credendum  est 
toto  integri  anni  spatio  nulla  nostrates  in¬ 
ter,  et  Tureas  clandestina  commercia  exti- 
tisse  :  attamen  morbus  in  nostros  fines  non 
irrepsit  nisi  anno  1 8 1 5  ;  quo  quidem  tem¬ 
pore  pluribus  in  locis  Slavoniae  ,  Croatiae  , 
Dalmatiae  exortus  conflagravit.  Cuinam  cau¬ 
sae,  quaeso,  res  haec  erit  tribuenda?  Ne¬ 
minem  latet  humana  corpora  contagioni  ob¬ 
noxia  non  reddi ,  quin  ad  illam  suscipien¬ 
dam  sint  disposita;  quae  dispositio  nisi  per 
Atmosphaeram  ,  nescio  quibus  specialibus 
conditionibus  subjectam,  adquiri  certe  non 
potest.  Nihil  frequentius,  quam  Bospiacae 
Provinciae  commercium  cum  Urbe  Thessa¬ 
lo  nicensi,  ubi  pestis  pene  nunquam  desinit; 
inde  infectae  merces ,  et  eae  quidem  ,  quae 
ad  vehendum  miasma  quam  maxime  aptae 
aestimantur,  per  totam  dictam  Provinciam, 
et  per  Ducatum  s.  Sabae ,  quin  illae  conta- 


g  Ion  em  contrahant,  libere  diffunduntur,  va- 
ganturque .  Exactis  tandem  tribus,  quinque, 
septem  ,  vel  novem  annis  ,  hujusmodi  mer¬ 
ces,  quae  ad  illam  usque  diem  innoxiae  per¬ 
stiterant,  pestem  adducunt:  ferox  morbus 
exoritur;  quaquaversus  vulgatur;  ingentes 
strages  ciet,  quin  quidquam  vel  ad  ejus  fu¬ 
rorem  compescendum  vel  ad  germen  extin- 
guendum  in  promptu  sit:  post  statam  inte- 
rim  temporis  periodum  nunc  pedetentim  , 
nunc  de  repente  vanescit:  merces,  quae  pri¬ 
die  infectae  erant  et  ad  miasma  humanis 
corporibus  inferendum  quam  maxime  ido¬ 
neae  ,  absque  ullo  periculo  contrectantur : 
aedes  non  expiatae  denuo  incoluntur:  nemo 
amplius  de  pestis  reditu  timet.  Haec  phae¬ 
nomena,  quae  in  praedictis  provinciis  obser¬ 
vantur  ,  singulis  regionibus  ,  nulla  excepta  , 
quas  pestis  aggredi  solet,  communia  sunt; 
quod  quidem  nisi  a  repentina  quadam  vel 
miasmatis ,  quod  mercibus  inhaeret ,  vel  hu¬ 
mani  corporis  ,  vel  utrorumque  immutatio¬ 
ne  ,  quae  ob  quamdam  subitam  atmosphae- 
rae  perturbationem  usuveniat,  profecto  aliun¬ 
de  repetere  nescirem  .  Hanc  ipsam  fortasse 
ob  causam  sub  pestis  imperio  caeteri  raor* 

bi ,  qui  vel  sporaclice  vel  epidemice  vagari 
solent,  prorsus  (ut  jam  dixi)  dissipantur,  et 
nonnumquam  etiam,  si  qui  supererint,  vi¬ 
gentis  pestilentialis  constitutionis  characteres 
induunt ,  quod  post  Hippocratem  neoterici 
quoque  memoriae  prodiderunt.  Jamdiu  a 
Bosniensibus  accepi  insuetas  quasdam ,  quae 
in  tempore  oboriuntur ,  caligines  sibi  semper 
mali  ominis  fuisse,  veluti  pestis  praenuncias; 
interdum  mehercule ,  quum  de  phaenome- 
nibus  agitur ,  quae  sub  oculos  cadunt  nihil 
absurdi  praeseferentia ,  et  crassioris  minervae 
viris  fides  habenda  est. 

DE  PESTE  BOVI  NA. 

Hactenus,  quae  de  peste  bubonica  me¬ 
moratu  digna  existimavi.  Restat,  ut  hic  ali¬ 
quid  addam  de  alia  morbi  specie ,  quem  Tur¬ 
eae  pestis  bubonicae,  quasi  in  ejus  locum 
subire,  ejusque  partes  agere  consueverit,  ap¬ 
pendicem  appellant;  qui  re  quidem  vera  ho¬ 
minibus  aeque ,  ac  brutis  animantibus  for¬ 
midolosus,  coramunisque  inter  peracutos  nu¬ 
meratur  ,  et  plura  praesefert  symptomata, 
quae  illum  a  peste  bubonica ,  sive  Orientali 

mutuatum  esse  diceres.  Talis  est  pestis,  quae 
graece  Anthrax ,  latine  Carbunculus,  Illyrice 
Vried ,  sive  Sliich  vocatur.  Qui  non  yidit 
hunc  morbum,  hanc  descriptionem  in  pre¬ 
tio  habebit,  aut  non  inutilem  existimabit; 
namque  ea  perpensa,  sibi  cayere  ,  et  boyinam 
ab  humana  peste  discernere  facile  poterit. 

Haec  Pestis  precipue  Boum,  Mulorum, 
Equorum ,  Pecudum ,  Caprarum  propria  esse 
videtur.  Illa,  quin  a  miasmate  aliunde  allato 
semper  dependeat ,  ab  internis  etiam  causis 
generari  potest;  quod  plerumque  hujus  spe¬ 
ciei  animantibus  accidere  yidemus ,  qui  in 
praesepibus,  excrementis,  aut  yegetabili  ma¬ 
teria  corrupta  redundantibus,  humidis ,  nec 
satis  yento  perviis  stabulantur ;  iisque  in  pri¬ 
mis  ,  caeteris  torosiores  ,  pinguioresque  sub 
aestivo  sole  nimio  labore  defatigantur.  Con¬ 
tracto  morbo  ,  utcumque  hoc  eveniat,  tristes 
fiunt;  anorexia  laborant;  pigrescunt;  lente, 
et  veluti  temulenti  incedunt ;  vehementer  fe¬ 
bricitant;  in  collo,  in  gutture,  in  inguinibus, 
vel  alio  in  loco  ( potest  enim  quacumque  in 
corporis  parte  erumpere)  ovi  columbini  ma¬ 
gnitudinis,  atro  candens  rubore,  si  in  parte 
membrorum  pilis  destituta  appareat,  tumor 

halationes  duxerint,  vel  quocumque  modo 
cum  cadaveribus  in  contactum  venerint ,  il- 

V 

lico  morbum  contrahunt.  Tabanos,  qui  ca¬ 
daveribus  insident  ,  ad  contagium  inferen¬ 
dum  aptos  esse  rustici  dicere  non  dubitant; 
quod  si  verum  est,  id  non  nisi  haustae  per 
aculeos  morbosae  materiae  inoculatione  fieri 
posse  arbitrandum.  Hinc  fit,  ut  animalia, 
de  quorum  recuperanda  valetudine  despera¬ 
tum  est,  antequam  vivere  desinant,  tumu¬ 
lari  consueverint . 

Aliquando  ,  vel  nulla  externa  causa  exi- 
stente ,  morbus  hic  in  homine  exoritur.  Bis 
illum  a  vehementioribus  animi  pathematibus 
excitatum  vidi.  Frequentius  a  brutis  animan¬ 
tibus  in  humanam  speciem  transit.  Aeger  im¬ 
mani  febrili  paroxismo  corripitur:  paucis  post 
horis  pustula  quaedam  ciceris  molem  aequans 
erumpit,  quae,  tametsi  nulla  corporis  pars 
eam  non  admittit ,  plerumque  aliquem  ex 
articulis  obsidet.  Vertigo  ,  et  vomitus  in  prom¬ 
ptu  sunt:  pustula,  quae  furunculi  basim,  si 
tactu  exploretur,  praesefert ,  exactis  duabus, 
vel  tribus  horis  nigrescit,  et  caerulea  qua¬ 
dam  zona,  quae  eo  minus  fusca  est,  quo 
magis  a  centro  distat,  obducitur.  Nisi  aegro- 

io  sollicite  suppetiae  ferantur,  ante  duode¬ 
cim  horas  anthrax  ovi  gallinacei  magnitudi¬ 
nem  plerumque  acquirit,  et  supradicta  fa¬ 
scia,  eadem  servata  coloris  varietate ,  ita  di¬ 
latatur  ,  ut  si  pars,  cui  inhaeret,  sinat,  sex 
digitorum  transversorum  diametrum  obtineat: 
vibices  apparent  in  partibus  vicinis,  quae  in 
anthracem,  veluti  in  centrum,  decurrunt. 
Aeger  sopore  obruitur,  ejusque  corpus  uni¬ 
versali  emphysemate  citissime,  atque,  ut  ita 
dicam,  ictu  oculi  tumescit:  iterum  praesto 
est  vomitus  bilis  porraceae  faetidissimae  , 
membra  frigent,  pars  affecta  sphacelo ,  dissol¬ 
vitur  morsque  supervenit  numquam  tardior 
nichthemero . 

Num  quid  in  hominum  corporibus  hac 
peste  peremptorum  observatum  fuerit,  igno¬ 
rare  fateor:  hoc  scio,  nullum  ex  iis  apud 
nostrates  dissectum  fuisse,  quum  ea  eadem 
methodo,  qua  et  illa,  quae  peste  bubonica 
laboraverunt,  humari  soleant.  Quod  reliquum 
est,  rarissime  hominum  vitae  iis  de  causis  ti¬ 
mendum  erit ,  dummodo  citissime  Ars  illis 
opituletur.  Eadem  quae  bestiis,  et  humanae 
speciei  prosunt  remedia.  Statim  ac  igitur  de 
hujus  morbi  diagnosi  statutum  fuerit ,  non 

adhuc  pustula  livere  incipiente  ,  oportet  il¬ 
lam  incidere  5  quae  continet  ,  exprimere  ,  et 
tandem  actuali  cauterio  tentare,  atque  ubi 
vulnus  suppurare  caeperit ,  aegrotos  alexi- 
pharmacis  tractare;  nihil  multo  aquae  usu 
deterius  in  hoc  morbo  esse  potest ;  curatio 
fere  nunquam  ultra  decem  aut  duodecim 
dies  protrahitur. 

Humana  species  a  simplici  bestiarum  an¬ 
thrace  laborantium  contactu  pestem  non  con¬ 
trahit,  quod  ne  tunc  quidem  evenit ,  quum 
illis  medetur,  dummodo  nullam  in  manibus 
continuitatis  solutionem  habeat,  nec  idoneum 
morbosae  materiae  insitioni  tempus  conce¬ 
dat;  quae  praecautiones  observantur  vel  quum 
in  humano  vulnere  pertractando  immoramur* 
Post  mortem  tamen  quaecumque  ad  ea  atti¬ 
nent  animalia  ,  contagiosa  sunt.  Morbus  aequi- 
ritur  diuturniori  cadaverum  contactu,  et  prae¬ 
sertim  eorum  attrectatu,  quod  lanariis  et  la¬ 
nionibus  usuvenit,  quotiescumque  lanarum 
et  pellium  pretio  illecti  ea  deglubunt.  Tam 
vero  universalis,  tam  longe,  lateque  et  apud 
nostrates  et  apud  Tureas  invaluit  opinio  esu 
carnium  bestiarum  peste  defunctarum  eum- 
dem  contrahi  posse  morbum  ,  ut  qui  hac  de 

re  dubitant,  de  meridiana  luce  dubitare  di¬ 
cantur.  Sunt  et  qui  omnibus  earum  corpo¬ 
ris  partibus  tam  tenaciter  contagium  inhae¬ 
rere  putent ,  ut  vel  per  calceamenta  e  corio  , 
in  sole  diu  ,  ut  siccescat ,  exposito  ,  confecta , 
quae  nudis  pedibus  indui  solent,  acciri  pos¬ 
se  pro  certo  habeant:  quin  etiam  ossa  ipsa, 
quamvis  post  plures  menses  e  terra  effossa 
fuerint,  exitialia  sanis  vulgo  existimantur. 

Ex  praedictis  constat  I.  pestem  bovinain 
in  hominem  a  bestiis,  et  ab  homine  in  alium 
transire:  II.  eadem  methodo  in  utraque  spe¬ 
cie  curari:  III.  raro  esse  lethalem ,  si  Ars  ei 
sollicite  occurrat:  IV.  simplici  contactu  inter 
viventes  non  contrahi:  V.  probabiliter  per 
esum  carnium  morbosarum  acquiri:  VI.  per 
excrementorum  exhalationes,  et  cadaverum 
protractam  contrectationem  vel  dissectionem 
in  sanos  diffundi ,  quod  de  peste  bubonica 
adhuc  pro  certo  affirmari  non  potest.  (2) 


(2)  Hanc  bovinae  pestis  descriptionem,  jam  italico  sermone  exara¬ 
tam,  eximio  honore  dignatus  est  Doctissimus  Vir  Eusebius  Vallius,  ut- 
pote  qui  illam  praeclaro  suo  Operi  de  peste  Costantinopolitana  anni  i8o5. 
insertam  publici  juris  fecit  Mantuae  anno  i8o5. 

Quamvis  jucundum  si,  i„  Me,„. 

poli  aetatem  agere ,  ubi  est  splendor  Aulae  # 
et  Procerum  luxus ,  et  civium  frequentia , 
et  mira  artium  monumenta,  aliarumque  com¬ 
moditatum  quamplurium  copia  ,  quae  ad  be¬ 
ne  beateque  vivendum  vulgo  conferre  cen¬ 
sentur  ;  attamen  regio  illa ,  quae  hisce  rebus 
magna  ex  parte  carens  miti  aeris  temperie 
et  saluberrima  constitutione  gaudet,  ita  ut 
morbi  vel  nunquam  epidemice  grassentur , 
vel  si  aliquando  irruant ,  nullius  momenti 
sint  et  cito  evanescant,  magno  mehercle  in 
pretio  haberi  debet,  ac  si  omni  omnium  de¬ 
liciarum  genere  cum  amplissimis  atque  flo- 
rentissimis  urbibus  contenderet.  Haec  dum 
animo  reputo ,  Rhagusio  nihil  esse  quod 
praestantioribus  civitatibus  invideat  animad¬ 
verto  . 

Et  revera  Variolae  ipsae,  acerrimum  ae¬ 
grotationis  genus ,  penes  nos  olim  levissimae 
evadebant:  sed  de  hac  peste  jam  nullus 

sermo  ,  postquam  illam  ab  anno  mdccciis. 
per  Vaccinae  invectionem  a  nostratibus  pro¬ 
hibui.  Saepe  et  Morbilli  et  Parotides  et  Su- 
damina  et  Pertussis  et  affectiones  catarrha- 
les  per  nostram  ditionem  excurrentes  ,  quin 
Medico  indigerent  ,  in  salutem  desinebant : 
vix  duos  longo  temporis  intervallo  a  mor¬ 
billis  praereptos  vidi ,  qui  incaute  se  frigi¬ 
diori  vento  objecerant. 

Febris  Scarlatinae,  illius  nempe  ferocis¬ 
simi  atque  admodum  subdoli  morbi  fama 
apud  Ragusinos  interciderat ,  quum  ab  an¬ 
no  mdcclxxviix.  illis  visa  non  fuisset.  Nec 
unus  illius  aetatis  Medicus  ,  qui  de  illa  re¬ 
ferat  ,  superest  ,  nihilominus  e  narrationi¬ 
bus  nonnullorum ,  qui  tunc  temporis  eam 
domi  habuere  ,  quique  adhuc  vivunt ,  beni¬ 
gnam  fuisse  eruitur.  Anteactis  yigintiquinque 
annis ,  ex  quo  Medicinam  in  Patria  exerceo  , 
nihil  novi  accidit,  quod  de  hoc  morbo  in 
schedas  referrem .  Sed  ut  Terraemotus ,  sic 
morbi  quidem  serius  ocius  omnes  terrarum 
Orb  is  plagas  pertingunt ,  nec  si  qua  est  quae 
ob  diuturnitatem  immunitatis  se  per  omne 
aevum  in  tuto  futuram  esse  confidit ,  quic- 
quam  habet,  quo  minus  imposterum  sibi  ve¬ 
reri  non  debeat . 

Febris  Scarlatina  ea  Dalmatiae  parte  , 
quae  olim  Venetae  ditionis  erat,  peragrata, 
in  nostri  Circuli  fines  irruperat;  nec  Ragu- 
sium  se  contulit ,  antequam  per  aliquot  men¬ 
ses  in  Peninsula  Rathanaea  immorata  fuis¬ 
set.  Tandem  in  exitu  anni  mdcccxxii.  me¬ 
dia  in  Urbe  ,  atque  ea  in  familia  exorta 
est,  in  qua,  cunctis  rite  perpensis,  de  con¬ 
tage  extrinsecus  advecta  nulla  suspicio  esse 
poterat . 

Sed  non  abs  re  erit,  quo  facilius  per  e- 
xanthemata  exentialia  ad  Scarlatinam  pateat 
sermoni  via ,  nonnulla  de  Epidemiis  in  ge¬ 
nere  breviter  memorare ,  quarum  originem 
et  propagationem  ab  atmosphaera  pendere  ob¬ 
servatores  praestantissimi  docuerunt.  Haec  o- 
pinio  cum  saeculis ,  aetatibusque  hominum 
inveteravit;  attamen  nec  aperta  nec  perspicua 
est ,  ut  non  pro  erranti  et  vaga  ,  sed  pro 
stabili  certaque  haberi  possit .  Namque  aeris 
proprietates ,  quae  in  animantium  corpora 
physiologice  agunt  ,  temperies  nempe  vel 
calida,  aut  frigida ,  vel  sicca  ,  aut  humida ,  vel 
praeceps  et  repentinus  ab  una  in  aliam  tran¬ 
situs  (quae  mutationes  et  per  physices  in¬ 
strumenta  metiuntur  et  percipiuntur  sensi- 

bas  )  ad  phoenomenon  explicandum  non  suf¬ 
ficiunt  . 

Sunt  qui  aliter  sentientes  morborum  in 
vulgus  saevientium  causam  in  effluviis  ho¬ 
minum  valetudini  infensis  ab  aere  aliunde 
advectis  reponunt:  hanc  opinionem  ,  si  Fe¬ 
bres  intermittentes  a  paludosis  emanationi¬ 
bus  generatas  excipias ,  nemo  pro  certa  pro¬ 
bataque  adhuc  vindicavit,  nec  posset,  quin 
tot  diversa  venena  nos  circum  obvolitantia , 
quot  sunt  exanthematicae  pyrexiae  ,  aliique 
morbi ,  qui  epidemice  grassantur  ,  admit¬ 
teret  ;  ita  ut  et  Parotides  ,  quae  paucis  ab 
hinc  annis  totam  Europam  obivere,  a  nescio 
quo  parotidaeo  miasmate  essent  repetendae  , 
quod,  ni  fallor,  absurdum  foret:  quod  etiam¬ 
si  nonnemo  concederet ,  mox  in  acriori  quae¬ 
stione ,  nempe  de  miasmatum  agendi  modo, 
versaretur ;  ad  quam  dirimendam  et  huma¬ 
ni  corporis  physiologia  apprime  esset  cogno¬ 
scenda,  et  quae  functionum  laesiones  in  mor¬ 
bis  obveniant,  quaeve  illae  sint  causae,  quae 
hasce  functiones  perturbant ,  immutantque  ; 
et  quare  quidam  morbi  de  repente  genera¬ 
les  et  epidemici  reddantur,  et  unde  varia¬ 
tiones  ,  quas  ab  epidemica  constitutione  spo- 

radicae  aegrotationes  mutuare  solent,  orian¬ 
tur,  dilucide  esset  sciendum. 

Sed  Scarlatinosum  miasma ,  vel  extrinse¬ 
cus  advectum  per  externam  corporis  super¬ 
ficiem  absorbeatur ,  vel  per  respirationem 
toti  arterioso  systemati  communicetur ,  vel 
sub  datis  aeris  caeterarumque  rerum  cosmi¬ 
carum  ,  quae  generali  nec  adhuc  explorato 
influxu  in  omne  quod  vivit ,  et  sentit ,  suam 
potestatem  exercet ,  conditionibus  (  quod  ma¬ 
ge  rationi  consonum )  erumpat ,  animalium 
corpora  ,  ideoque  per  nervorum  ministerium 
organorum  secernentium  intimam  dispositio¬ 
nem  ita  subvertit ,  ut  ex  depravatis  secre¬ 
tionibus  morbificus  quidam  sui  generis  hu¬ 
mor  evolvatur,  qui  statim  omnia  pererrans 
ingentes  et  multifarias  in  animali  oeconomia 
turbas  ciet,  copiosae  assimilationi  magis  ma¬ 
gisque  in  horas  gliscenti  fomitem  suppedi¬ 
tat  ,  et  propriae  naturae  vi  ad  cutem  ten¬ 
dit  ,  quamvis  cum  summa  aegri  pernicie  il¬ 
lam  aliquando  non  afficiat;  quod  de  Scarla¬ 
tina  et  de  Morbillis  solummodo  affirmari 
potest.  Sunt  enim  aliae  exanthematicae  py- 
rexiae ,  quae  ,  quin  epidermidem  maculent , 
per  eam  febrim ,  quae  ideo  exanthematica 

nuncupata  fuit,  sua  stadia  percurrunt  atque 
omnem  rem  absolvunt. 

Nemo  qui  animalis  machinae  functiones 
tum  in  sano  tum  in  morboso  statu  serio  per¬ 
penderit,  nihil  humano  in  corpore  non  con¬ 
sentiens  non  conspirans  non  continuum,  ni¬ 
hil  non  ita  inter  se  connexum  et  conjun¬ 
ctum  non  fatebitur,  ut  singulae  partes  cum 
omnibus  talem  cognationem  non  habeant , 
quae,  una  affecta,  caeteras  in  motum  non 
trahat  :  in  cutaneo  praesertim  involucro  , 
quod  toto  corpore  aequabiliter  fusum  ad  in¬ 
teriora  reflectitur,  et  viscerum  superficiem 
vestit,  hoc  mirum  opificium  elucescit.  Quam 
ob  rem  quaecumque  sit  scarlatinosi  princi¬ 
pii  natura,  quocumque  e  fonte  originem  du¬ 
cat  ,  haud  mirum  si  ad  epidermidem  trans¬ 
grediatur,  ubi  statim  ac  appulerit,  novas  in¬ 
duere  formas ,  acriorem  fieri,  fervente  illo 
immani  aestu  jugiter  resorberi  ,  et  in  ani¬ 
mali  oeconomia  perturbanda  totum  esse ,  pro¬ 
babile  videtur. 

Paucis  casibus  exceptis,  qui  perquam  gra¬ 
vissimi  fuerunt  mitis  apud  nos  scarlatinae 
fuit  indoles,  quum  omnia  symptomata  vel 
pyrexiam  vel  cephalalgiam  vel  anginam  re- 


spicias,  levia  extiterint.  Sed  quos  gravissi¬ 
mos  appellavi ,  hi  reapse  tales  fuerunt ,  ut 
saeviores  nequaquam  unquam  esse  potue¬ 
rint.  Alii  absque  medicinae  adjumento  in¬ 
columes  evadebant ,  alii  irritis  omnibus  sa¬ 
lutiferae  scientiae  conatibus  ,  sub  quacum¬ 
que  methodo  ad  ferociam  morbi  infringen¬ 
dam  aeque  impari ,  moriebantur :  quod  si 
nonnihil  de  tam  abditis  rebus  conjectare  li¬ 
ceret  ,  ob  parcius  aut  copiosius  morbificae 
materiae  per  assimilationein  augmentum,  ut 
peculiaris  uniuscujusque  ferebat  idyosincra- 
sia  ,  evenisse  non  absurdum  est  putare . 

Et  revera  si  morbifica  materies  quae  py- 
rexias  exanthematicas  gignit,  quanta  in  hu¬ 
mano  corpore  elaborata  fuerit,  foras  protru¬ 
datur  ,  corpus  ad  pristinam  valetudinem  re¬ 
stituitur;  si  vero  ea  hujus  deleterii  humo¬ 
ris  copia  exsurgat  quae  tota  nec  eliminari , 
nec  ab  epidermide  excipi  possit ,  id  quod  re¬ 
sidet,  ita  penitus  omnium  systematum  et 
praesertim  mucosi  partes  obumbrat ,  corripit , 
dilaniatque,  ut  vitale  principium  veluti  ob¬ 
rutum  resolvatur.  Nec  aliter  res  evenire  po¬ 
test  ,  quum  haec  summopere  irritans  poten¬ 
tia  aut  tota  ad  superficiem  efferri  non  pos- 

sit ,  aut  post  absolutam  visibilem  eruptio¬ 
nem  retrogradiatur  5  aeque  interiora  invade¬ 
re  ac  per  eosdem  affectus  homini  cladem 
intentare  debeat.  Queis  positis ,  si  quis  eos, 
qui  periere ,  periisse  diceret ,  quod  omnis 
morbificae  materiae  colluvies  extrinsecus  de¬ 
spumare  non  potuisset,  hypothesi  indulsisse 
haud  jure  redargueretur:  praesertim  quum 
in  cunctis  casibus ,  qui  in  aegri  perniciem 
desiere  ,  reformidatus  ille  exanthematum  re¬ 
trocessus  ,  qui  tam  frequens  facilisque  in 
Scarlatina  esse  solet ,  nunquam  acciderit ; 
immo  illud  aeque  rubens  et  aeque  confer¬ 
tum  ad  mortem  usque  permanserit ;  qua¬ 
si  tanta  ejus  copia  confecta  fuisset,  ut,  si 
quid  refluum  ,  quo  exciperetur ,  loco  ca- 
ruisset . 

Neque  hic  silentio  praetermittendum 
quam  purpura  illa  parum  contagiosa  appa¬ 
ruerit  ,  quum  rarissime  ab  uno  in  alium 
transveheretur.  Id  nisi  longo  usu,  et ,  ut  ita 
dicam,  diuturno  cum  aegrotantibus  attritu 
non  eveniebat,  ut  in  adstantibus  in  ea  quo¬ 
que  aetate  constitutis ,  quam  morbus  com¬ 
muniter  non  appetebat,  bis  accidisse  pro 
comperto  habui :  hi  tamen  levissime  aegro- 

tarunt,  eam  fortasse  ob  causam,  quod  mias» 
ma  in  corporibus  ad  id  suscipiendum  non 
dispositis  vim  suam  exercere  minus  potue¬ 
rit.  Nec  si  aliqua  in  domo  plures  simul  mor¬ 
bo  perculsi  fuerunt,  quidquam  meae  detra¬ 
hitur  sententiae;  nam  haec  aegritudo  fami¬ 
lias,  quae  pueris  erant  numerosiores  ,  prae 
aliis  adoriebatur,  atque  omnes  qui  aegrotare 
debebant,  eodem  fere  momento  pessumda- 
bat ;  ut  ex  uno  in  alium  sibi  viam  stravisse 
nemo  suspicari  potuisset.  Nec  cadavera  ipsa 
ad  contagium  propagandum  idonea  visa  sunt; 
nam  saepe  puerorum  ,  qui  hoc  morbo  deces¬ 
serant,  feretrum,  vel  ejusdem,  vel  suppa¬ 
ris  ,  tenellae  certe  aetatis  turba  circumfu¬ 
sum  procedebat ,  quae  plus  justo  curiosior 
inhumationi  cominus  intererat ,  quin  aliquid 
detrimenti  coepisset.  Porro  epidemia  vigente 
difficile  est  pro  certo  statuere  utrum  conta¬ 
giosa  sit ,  nec  ne  ;  nam  causae  ,  quae  tunc 
aegrotationes  gignunt,  quaquaversus  patent, 
utpote  quae  generales  sunt ;  nec  malum  a 
primo  in  alterum  potius  quam  eodem  e  com¬ 
muni  promptuario  in  omnes  fluxisse  pronum 
est  affirmare .  Sed  quum  opinionum  com¬ 
menta  deleat  dies ,  naturae  judicia  confir» 

met ,  quae  adhuc  exponebam ,  luculentius 
per  morborum  historias  liquebunt . 

Historia  I. 

i 

Stephanus  Naracci,  viginti  annorum  ju¬ 
venis  ,  biliosi  temperamenti ,  nimis  procero 
corpore  constitutus  decumbit  cum  febre  ,  vo¬ 
mitu  ,  exanthemate  scarlatinoso  in  artubus 
tantum  angina  levis  ,  lingua  rosea  albo  mu¬ 
co  per  medium  intersecta.  Desunt  rumor 
aurium  ,  cephalaea  ,  delirium  ,  vel  in  sopo¬ 
rem  propensio;  nulla  corporis  jactatio:  ae¬ 
que  cubat  et  in  dorsum  et  in  latus  :  san¬ 
guis  per  hirudines  ex  jugularibus  extrahi¬ 
tur.  Emesis  radice  violae  ipecacuanhae  cie- 
tur;  epipastica  cruribus  admoventur. 

D.  2.a  Exanthema ,  quod  in  artubus  vi¬ 
vidius  ,  ad  pectus  etiam  extenditur  ,  oculi 
levi  rubore  suffusi ;  febris  moderata  ,  et  bo¬ 
nae  notae  pulsus;  accedunt  sudores  vaporo¬ 
si.  Caput,  fauces,  lingua,  respiratio,  posi¬ 
tus  corporis  ,  ut  die  elapsa .  Purgatur  tartri- 
to  acidulo  potassiae . 

D.  3.a  Lingua  pallidior  ,  et  minus  muco 
infecta ;  de  angina  vix  ac  ne  vix  quidem 

queritur  ;  caetera  ut  heri ;  deest  sudor.  Chio- 
rus  aqua  dilutus  per  refractas  doses  propi¬ 
natur  •  enema  horis  vespertinis . 

D.  4-a  Nihil  in  lingua  praeter  naturam  ; 
quin  iinmo  hurnida  ,  attamen  sitis  ingens . 
Nec  capite  nec  faucibus  dolet  ,  urinae  a- 
bundantes  ,  limpidae .  Caetera  ut  supra. 

D.  5.a  Invisus  aeger  valde  mane  nihil  no¬ 
vi  praesefert ,  pulsus  vix  non  omnino  boni : 
adsidentes  octava  ante  meridiem  hora  aliquid 
inconcinne  effutisse  affirmant.  Interrogatus 
a  Medico  de  iis  quae  dixerit ,  recte  omnia 
meminit ,  seque  somnum  inter  et  vigiliam 
locutum  esse  subridens  asserit  .  Quoad  co¬ 
lorem  exanthematis  ,  quoad  pulsus  ,  lin¬ 
guam  ,  fauces  ,  respirationem  ,  statum  abdo¬ 
minis  nil ,  quo  redargui  possit ;  mente  valet  , 
et  recte  respondet  ;  nihilominus  sinapismi 
applicantur  plantis  pedum  .  Post  meridiem 
pane  juri  incocto  alacriter  vescitur,  seque 
aliquid  aliud  sumpturum,  si  liceret,  fate¬ 
tur  .  Mox  ingenti  calore  quaquaversus  uri 
inclamat ;  delirat ,  indumenta  poscit ,  e  lecto 
prosilit ;  vehementissimis  convulsionibus  qua¬ 
titur  ;  sensus  externi  internique  abolentur , 
pulsus  parvi ,  subsidentes ,  celerrimi :  diaphnu 

gma  validissime  laborat  ,  secunda  a  meridie 
liora  supervenit  mors ,  quin  exanthemata  vel 
hili  dilutiora  evadant .  Vix  vita  functo  oculi 
adeo  turgentes  conspiciuntur ,  ut  fortasse  ob 
anteactarum  convulsionum  vim,  bulbi  exorbi¬ 
ta  promineant.  Ingens  sanguinis  copia  per  os 
et  per  rectum  profunditur.  Octava  ab  inte¬ 
ritu  hora  cadaver  in  corruptionem  abit. 

Hunc  prae  omnibus  ,  qui  apud  nos  Scar¬ 
latinae  casus  extitere ,  nemo  est  qui  singula¬ 
rissimum  non  appellet.  Nec  unus  quidem  a 
purpura  interfectus  tertiam  diem  integre  ab¬ 
solvit  ;  hic  vero  ad  quintam  usque  tam  be¬ 
nigne  aegrotavit,  ut  de  bono  exitu  nemo  dif¬ 
fideret. 

Historia  II. 

Maria  Sciutalo  puella  sexennis  qua  nul¬ 
la  vel  sanior  vel  formosior  ,  vehementer 
febricitat,  Apostaxis;  pulsus  molles,  elati, 
frequentes  ;  lingua  rubra  ut  solet  esse  in 
Scarlatina;  fauces  bonae;  exanthemata  ro¬ 
sea  ,  universalia ;  cutis  leni  sudore  madida  . 
Ita  ab  omni  pharmaco  abhorret,  ut  aquam 
ipsam ,  ne  forte  aliquod  insit ,  pervicaciter 

respuit;  clysteribus  etiam,  quum  primus  al¬ 
vum  non  cieret ,  qui  per  vim  inditus  statirn 
effluxerat ,  parcitur ;  si  quid  externe  applicari 
paratur ,  ita  ira  exardet ,  ut  ab  acri  exagita- 
tione,  qua  concutitur,  plus  damni,  quam  a 
medicamine  utilitatis  expectari  possit.  Mens 
interea  perfecte  viget. 

D.  2.a  Omnia,  ut  die  exacta;  sed  cutis 
calor  mordacior,  mage  purpureus  epidermi¬ 
dis  color:  dormienti  palpebrae  non  commis¬ 
sae  ,  sed  inter  has  ex  albo  oculorum  aliquid 
apparet. 

D.  3.a  Secunda  a  meridie  hora  fit  coma- 
tosa  ;  hinc  convulsionibus  prehenditur  ;  post 
solis  occasum  ad  coelum  evolat.  Demortuae 
cuticula  nigricat  et  cadit. 

Hic  floridissima  aetas;  praestans  corporis 
habitus ,  et  nullis  ab  ortu  ad  illam  usque  di¬ 
em  aegrotationibus  labefactata  salus ;  hic  soli 
naturae  tota  res  concredita ,  quae  cum  o- 
mnia  haberet  unde  morbi  impetum  refrin¬ 
geret  ,  nescio  an  suae  medicatricis  facultatis 
oblita ,  an  potentiori  miasmatis  afflatu  domi¬ 
ta  nihil  omnino  profecit. 

Historia  III. 

Carolus  Peter ,  puer  sex  annos  natus , 
gracilioris  temperamenti ,  vivacioris  ingenii , 
repente  capilis  et  faucium  dolore,  horripila¬ 
tione,  hinc  febri  horis  vespertinis  aggreditur. 

D.  2.a  Exanthemata  purpurea  in  facie  tan¬ 
tum;  delirium;  caetera  symptomata  exaspe¬ 
rantur. 

D.  3.a  Perstat  vigilia  ;  inquietudo  summa ; 
obtutus  admodum  ferox ;  capitis  ,  quod  non 
sine  ejulatibus  saepe  arripit ,  non  intermis¬ 
sa  agitatio . 

D.  4-a  Hinc  symptomatibus  detentus,  quin 
exanthemata  ,  quae  toto  corpore  sub  epider¬ 
mide  subrubebant ,  evolverentur  ,  comato- 
sus  et  convulsus  vivere  desiit .  In  hoc  pue¬ 
ro  et  emetica ,  et  purgantia  ,  et  diaphoreti¬ 
ca  et  omne  genus  antephlogisticorum  adhi¬ 
bita  fuerunt.  Hirudines  et  jugularibus  et  cer¬ 
vici  admotae  ,  nec  silentio  praetereundum 
fomenta  frigida  capiti  applicata  fuisse ,  to¬ 
tumque  corpus  eisdem  saepius  perfricatum ; 
tandem  et  balnea  tepida  tentata ,  quae  sola 
tam  amplam  ferocium  symptomatum  conge¬ 
riem  ita  leniebant,  ut  et  somnus,  etsi  bre- 


vis ,  infelicissimo  puero  aliquando  obreperet. 

Historia  IV. 

Nicolaa  Casilari  puellula  ,  quae  secundum 
aetatis  annum  nondum  exegerat,  paulo  post 
meridiem  eodem  momento  et  ardentissima 
febri  et  universali  purpura  corripitur. 

D.  2.a  Mente  valet;  jussa  linguam  exe- 
rit ,  quae  vere  lardacea  apparet ;  spiritus  te¬ 
terrime  foetet.  Purgatur  panxilla  ex  semi¬ 
nibus  Riccini  communis  olei  dosi ,  quae  in¬ 
tra  bihorium  bis  alvum  promovet  non  sine 
quinque  Ascaridum  Lumbricoidum  L.  ege¬ 
stione  ;  cibum  odit,  febris  mitior.  Tertia  post 
meridiem  hora  paroxismus ,  vespere  validis¬ 
simae  clonicae  convulsiones  et  mors ;  ita  ut 
inter  perfectam  salutem  et  interitum  vix  ny- 
cthaemerum  intercesserit.  Num  vermes  tam 
tenellae  aetati  frequenter  infensi  catastrophen 
inorbi  citius  maturavere? 

Historia  V. 

Maria  Desulovich ,  virgo  quindecim  an» 
norum ,  integrae  valetudinis ,  nec  adhuc  ca~ 

tameniis  praedita  repente  impotentis  morbi 
vi  sternitur.  Horret,  aestuat;  exanthemata 
universalia  atrorubentia  ;  acatoposis  ;  fauces 
subtumidae;  pulsus  grandiores,  elati;  cuti¬ 
cula  urens;  cephalaea;  supponuntur  clysteres. 

I).  2.a  Advocatur  Medicus.  Totius  corpo¬ 
ris  superficies  singularem  asperitatem ,  ari¬ 
ditatemque  attactui  ohjicit;  calor  vere  igneus; 
oculi  lucentes;  angina  adeo  fauces  angustans, 
ut  nihil  in  ventriculum  demitti  possit;  sa¬ 
livam,  quam  devorare  nequit,  per  os  reijcit; 
respiratio  ut  in  cynanche  stridula.  Hirudi¬ 
nes  ad  jugulares ;  epipastica  ad  nucam  ,  ad 
crura ;  sinapismi  ad  pedes ;  clysteres  irri¬ 
tantes  . 

D.  3.a  Anaestesia  apopletica  ;  convulsio¬ 
nes  ,  stertor ,  et  quinquagesima  prima  a  mor¬ 
bi  invasione  hora ,  mors;  die  sequenti  tota 
epidermis  dilabitur . 

Historia  VI. 

Scarlatina  in  Levi  Mandolfo  familiam  in 
qua  XI.  nati ,  quorum  nullus  viginti  anno¬ 
rum  major,  irrumpit:  tres  eodem  pene  die 
morbo  afficiuntur;  duo  juniores  leviter  aegro- 

tant,  et  cito  convalescunt.  Moses  aetate 
prior ,  quartum  supra  decimum  annum  a- 
gens ,  succi  plenus  febricitat  cum  pulsu  du¬ 
ro  ,  elato;  exanthemata  toto  corpore  fusa, 
violacea;  cynanche  gravis;  respiratio  anhe¬ 
losa  :  tartrito  lisciviae  stihiato  per  superiora 
purgatur. 

D.  2.a  Febris  gravior;  pulsus  fortes,  ple¬ 
ni ,  elati,  duri,  frequentes.  Mens  turbatur; 
alvus  mollitur  manna  ;  per  venae  brachii  se¬ 
ctionem  sanguinis  decem  unciae  extrahun¬ 
tur,  qui  omni  crusta  inflammatoria  caret. 
Post  meridiem  in  soporem  vergit ,  cubat  su¬ 
pine;  vesicatoria  ad  crura;  sinapismi  ad  pe¬ 
des;  febris  non  levatur,  sed  aeque  concita¬ 
ta  continuat. 

D.  3.a  Fauces  prorsus  constrictae  ;  orto- 
pnaea;  iterum  phlebotomia  e  brachio  uncia¬ 
rum  decem ;  sanguis  extractus ,  ut  externa 
die ,  sine  ullo  corii  indicio .  Decem  hirudi¬ 
nes  circa  collum  et  jugulum  ,  eruor  quaqua¬ 
versus  fluit ;  post  solis  occasum  angone  et 
mors . 

Relatae  historiae  apprime  consonant  cum 
quadam  epidemica  Scarlatinae  constitutione 
olim  in  Galliis  visa ,  de  qua  Swietenius  me- 


minit  in  Tractatu  exanthematum  febrilium . 
Sic  ille  ,,  In  Galliae  quodam  loco  Purpu- 
ra  morbus  grassabatur  ,  quo  bidui  vel 
5,  ad  summum  tridui  spatio  moriebantur  ho- 
mines ;  illis  vero  ,  qui  tetro  hoc  morbo 
,,  eyadebant  9  tota  fere  cadebat  cutis.  Tan- 
9,  ta  erat  cadayerum  hoc  morbo  defuncto» 
9,  rum  corruptio  ,  ut  nemo  illa  dissecare  au» 
99  deret.  ,, 

Si  harum  quinta  et  sexta  historiarum  in¬ 
ter  se  conferantur ,  apparebit  in  pari  aetate 
ac  corporis  habitu  parem  fuisse  symptoma¬ 
tum  cohortem  et  morbi  vim  ,  dissimilem 
curationis  methodum  et  aeque  funestum  e- 
xitum  ;  ut  nec  qui  phlebotomiae  pepercerit, 
nec  qui  sanguinem  profuderit,  aliquid  pro¬ 
fecisset.  Ecquis ,  cunctis  ad  trutinam  exa¬ 
ctis  (  si  per  symptomata  tantum  judicare  de¬ 
buisset )  de  hyperstenia  dubitavisset ?  Hinc, 
ni  fallor,  clare  eruitur  quam  arduum  sit  in 
pyrexiis  exanthematicis  de  neotericorum  dia- 
thesis  natura  recte  dijudicare  ,  et  quam  ple¬ 
num  opus  aleae  generali  qualibet  inniti  theo¬ 
ria  ,  ubi  ab  etherogeneo  principio ,  cujus  a- 
ctio  nobis  prorsus  ignota  ,  yel  aliunde  inve¬ 
cto  yel  in  corpore  morbosi  evoluto  totum 


/ 

nervosum  systema  corripiente  ,  aegrotatio  re¬ 
petenda  videtur. 

Ex  hisce  perpaucis  casibus  ingens  per 
civitatem  tunc  temporis  diffusus  terror ,  qui 
ita  percrebuerat ,  ut  inoestissimi  parentes  tam 
immani  morbo  nihil  remedii  esse  pro  certo 
haberent.  Quo  factum  est,  ut  in  Aula  Civi¬ 
lis  Nosocomii,  omnes  quot  erant ,  Medici  in 
consilium  coirent  ad  aliquid  novi  et  adhuc 
intentati  parandum,  quo  tutius  huic  pesti 
obviam  iri  posset.  Tunc  ipse  arteriae  tem¬ 
poralis  resectionem  proposui ,  ubi  vix  vel  mi¬ 
nima  in  soporem  propensio  inceperit,  quae 
sententia  omnibus  arrisit.  Sed  imposterum , 
Deo  favente ,  occasio  hoc  periculum  faciundi 

defuit. 

* 

Historia  VII. 

Georgius  Vuscovich  sex  de  quinquaginta 
annorum  vir,  juvenculo  scarlatina  affecto 
continue  adsidebat,  eique  nocte  dieque  mi¬ 
nistrabat  ;  demortuum  sudore  manans  et  nu¬ 
dato  capite,  dum  Notus  violenter  flaret,  ad 
Coemeterium  prosequitur.  Tertio  a  tumula- 
tione  die  vagis  horripilationibus  aggreditur: 

de  anorexia,  dolore  capitis,  virium  prostra¬ 
tione  et  morboso  calore  queritur;  fauces  sic¬ 
ciores  asperioresque  se  habere  dicit ,  brachia 
nonnihil  ruboris  praeseferunt ;  incaute  ca- 
thartico  purgatur ,  quod  duodeviginti  eva¬ 
cuationes  per  inferiora  ,  etsi  non  profusas  , 
ciet. 

Octavo  a  morbi  ingressu  die  advocatur 
Medicus:  lingua,  ut  semper  in  morbo  de 
quo  agitur;  fauces  vix  tument;  diceres,  si 
brachia  oblique  inspiciantur,  aliquid  rubere; 
pulsus  parvi,  frequentes  et  quasi  filiformes; 
debilitas  summa;  jacet  in  dorsum.  Vinum 
Cyprium  bis  in  hora  ad  cochlearis  mensu¬ 
ram  per  totam  diem  sumendum  praescribi¬ 
tur.  Paullatim  color  exanthematum  in  artu¬ 
bus  superioribus  fit  vividior;  vires  muscula¬ 
res  eriguntur;  pulsus  evolutiores;  hinc  tho¬ 
rax  etiam  purpura,  quamvis  dilutiori,  con¬ 
spergitur;  lingua  detersa  et  pallida,  epider¬ 
mis  madida.  Eupepto  cibo  et  meraciori  vino 
pedetentim  reficitur.  Vigesima  prima  a  mor¬ 
bi  invasione  die  fit  apyretos.  Post  analepsim 
ultra  duos  menses  protractam  adhuc  debilis 
virium  e  domo  prorepit. 

Historia  VI IL 

Johanna  Pripisallch  quadraginta  annorum 

n 

major  post  filium,  quem  aegrotantem  pro¬ 
prio  lectulo  fovebat,  sibi  scarlatina  praere¬ 
ptum  in  eam  illabitur,  cujus  in  limine  ca¬ 
tam  e  ni  a  praesto  sunt*  Morbus  tam  benignus 
evasit,  ut  Medicus  ab  agendo  se  constanter 
abstinuerit.  Quam  debilis  hujus  morbi  yis 
fuerit ,  quum  per  contagem  fluxisset ,  septi¬ 
ma  et  octava  historia  docet. 

Historia  IX. 

Margarita  Barich  puella  octennis  omni 
ex  parte  sana ,  et  laudabili  temperamento 
praedita  inter  primos,  qui  in  scarlatinam  in¬ 
ciderant  ,  morbo  tacta ,  ut  ita  dicam ,  non 
perculsa  per  cubiculum  deambulabat ;  foris 
tamen  adhuc  non  prodierat;  quum  forte  for¬ 
tuna  accidit ,  ut  clam  parentibus  paullulum 
nivis  colligendae  cupiditate  exiret ;  subse- 
quenti  nocte  febricitat.  Exoriente  die  vultus 
subtumidus ,  miro  corpus  pallore  infectum , 
pulsus  parvi,  celeres,  frequentes;  calor  na¬ 
turalis.  Interea  se  corde  dolere  queritur,  et 

revera  ita  exacte  locum  doloris  indigitat ,  ut 
de  vera  ejus  sede  minime  ambigi  possit.  Abs¬ 
que  ulia  mora  perfricationes  per  totum  cor¬ 
pus  instituuntur;  artus  inferiores  vesicatoriis , 
plantae  pedum  sinapismis  tentantur.  Phar- 
maca,  queis  cutaneum  organum  ad  majo¬ 
rem  actionem  excitetur,  in  spem  vocantur: 
nihil  crjm  levamine!  Pulsus  post  meridiem 
et  parviores  et  celeriores ;  sinistrae  thoracis 

i 

parti  arcte  manu  adacta  tremor  quidam  in 
motu  systaltico  animadvertitur;  ipsa  interea 
erecta  trunco  et  prae  dolore  immobilis  mi¬ 
serrime  ejulat.  Adventante  vespere  dolor  im¬ 
minuitur,  et  brevi  funditus  evanescit;  tunc 
pulsus  naturales;  in  coma  propendet;  mens 
gradatim  obtenebratur;  pulsus  fiunt  tardi, 
grandiores,  elati:  apoplexia;  supervenit  ster¬ 
tor,  et  sub  prima  luce  mors. 

Historia  X. 

Franciscus  Fontana  puer  novem  annos 
natus  a  Scarlatina  convaluerat,  et  a  duabus 
ab  inde  hebdomadis  se  bene  habebat.  Ada¬ 
perta  noctu  fenestra  brevi  horae  momento 
frigidioris  aeris  afflatu  transadigitur.  Et  dor- 

mitum  ;  per  totam  noctem  agrypnia  et  ce¬ 
phalaea  laborat;  sub  auroram  yani  ad  yomi- 
tum  conatus ;  pulsus  boni ;  starnutatio  fre¬ 
quens  ;  de  catarrhali  affectione  nonnemo  nu¬ 
gatur,  purgans  medicina  porrigitur;  tendi¬ 
num  subsultus;  ex  hinc  artuum  inferiorum 
clonicae  conyulsiones ;  trismus  et  ortopnaea 
in  scenam  prodeunt;  instante  meridie  prae¬ 
focatio,  et  mors. 

/ 

Saepe  mecum  animo  perpendebam  num 
exanthematum  a  cute  ad  interiora  regressus, 
qui  semper  pro  malo  et  crebro  pro  letali 

etiam  signo  habetur  morbosae  exasperationis 

/ 

effectus  potius  sit  quam  causa ,  ideoque  num 
nihil  praeter  unum  extremorum  fatiscentis 
naturae  symptomatum  ab  uniyersali  morbi 
temperatione  dependens  esse  possit.  Atque 
ut  in  hac  consideratione  aliquantulum  im¬ 
morarer  suadebat  fonticulorum  et  cronica- 
rum  ulcerum  exsiccatio  *  quae  aegros  magno 
in  periculo  yersari  praemonstrat,  non  quod 
morbificus  humor,  qui  per  illa  cutanei  or¬ 
gani  emunctoria  excernebatur,  ad  nobiliora 
yiscera  reflectitur ;  sed  quod  deficiente  yi 
vitae,  et  resoluta  neryosi  systematis  excitabi- 
litate  extima  etiam  corporis  pars  suis  fungi 

muniis  impar  redditur.  Sed  quum  per  exan¬ 
thematici  humoris  expulsionem  naturam  a 
noxia  quadam  substantia  exonerari  leyarique 
re  ipsa  probetur ,  quum  aegrotantes  confecta 
eruptione  bene  se  habeant ,  et  denuo  in  sym¬ 
ptomatum  exasperationem  extremamque  per¬ 
niciem  incidant,  si  ipsa  evanescat;  quum  que 
praedictae  expulsionum  et  regressionum  e- 
xan thematum  vicissitudines  aliquando  repeti¬ 
te  in  eodem  aegro  accidant,  num  de  vera  Me- 
thastasi  inficiari  liceat  haud  pro  certo  habui. 
Quod  cutaneum  opus  si  in  omnibus  exanthe¬ 
maticis  pyrexiis  et  in  quibusdam  etiam  aliis 
affectionibus ,  quae  commune  involucrum  ob¬ 
sident  ,  quocumque  modo  perturbatum  vi¬ 
tam  in  discrimen  adducit,  in  Scarlatina  cer¬ 
te  adeo  periculosum  est,  ut  et  desquamata 
jam  absolute  epidermide ,  adhuc  perduret  et 
vigeat,  quandoquidem  et  leve  frigus  corpori 
appulsum  Medicorum  spem  fallat,  et  infir¬ 
mos  ,  qui  in  portu  votivas  tabulas  appende¬ 
bant,  rursus  in  altum  propellat,  et  non  ra¬ 
ro  submergat.  Ex  quibus  morbificam  mate¬ 
riam  haud  totam  per  visibilem  eruptionem, 
sed  lente  per  aliam  insensibilem  et  diutur¬ 
nam  difflari,  putandum  est. 

Fortasse  nonnemo  sciscitabitur  cui  for¬ 
mae  febris  haec  Purpura  conjuncta  incesse¬ 
rit;  nam  et  clari  nominis  Observatores  illam 
nunc  nervosae,  nunc  gastricae,  nunc  inflam¬ 
matoriae  copulari  affirmaverunt ,  ac  si  ad 
omnimodas  differentias  constituendas  illae 
ipsae  causae ,  quae  dum  eadem  sub  coeli 
temperie,  eadem  in  regione,  eodemque  anni 
tempore  epidemice  excurrit,  sub  iisdem  re¬ 
rum  conditionibus  facilem  in  his,  in  illis 
graviorem ,  in  nonnullis  letalem  morbum  ef¬ 
ficiant,  non  sufficerent,  praesertim  quum  ea 
symptomata  ,  quae  a  diverso  concomitantis 
febris  charactere  repetuntur ,  a  diversa  po¬ 
tius  functionum ,  quae  humano  in  corpore 
aguntur,  alterationis  qualitate  et  gradu,  nec 
non  a  peculiari  corporum  dynamia  deducen¬ 
da  videantur.  Haec  fortasse  in  dubium  re¬ 
vocari  possent,  si  vel  semel  aliquid  in  scar¬ 
latina  observatum  fuisset ,  quod  nos  de  legi¬ 
tima  periodo  vel  de  intermittentia  monuisset. 

Notandum  hanc  Scarlatinam  nunquam 
cynanchico -gangraenosam  evasisse. 

Non  semel  parotides  aut  glandulae  ma¬ 
xillares  in  iis  ,  qui  a  morbo  liberati  fuerunt , 
intumuere,  nec,  nisi  post  longum  tempus, 


j 


ad  pristinum  statum  redibant,  quin  unquam 
in  suppurationem  abirent. 

Sunt,  qui  de  Chloro  tam  magna  tamque 
praeclara  praedicant  ut  nullam  Febris  Scar¬ 
latinae  adeo  malignam  indolem  esse  posse 
affirment,  cui  edomandae  ipse  non  sufficiat; 
ita  ut,  qui  hisce  laudibus  fidem  praestaret, 
tanta  Chiorum  in  hoc  genere  morbi  pollere 
virtute,  quanta  Cortex  peruvianus  in  perio¬ 
dicis  ,  procul  dubio  crederet .  Qua  auctorita¬ 
te  permotus  ipse  pluries  hoc  pharmacum  nu¬ 
per  expertus  sum.  Sed  quum  nunquam  voto 
responderit ,  rem  exitu ,  mihi  saltem ,  proba¬ 
tam  non  fuisse  ultro  fateor. 

Is  purpurae,  de  qua  sermo,  incessus  fuit 
ut  ab  exitu  mensis  Novemb.  mdggcxxii  usque 
ad  decimum  tertium  Kal.  Novemb.  subse- 
quentis  anni  viginti  duo  in  urbe  Ragusio 
morerentur.  Tunc  temporis  morbus  prorsum 
desiisse  videbatur :  quum  post  qua  tuor  men¬ 
ses  extemplo  renatus  ,  uno  tantum  correpto  , 
Idibus  Martiis  illum  ad  plures  migrare  coe¬ 
git  ,  ita  ut  Ragusina  in  Civitate  et  Subur¬ 
biis  inter  sex  millia  viventium  viginti  tres, 
sexdecim  mensium  spatio,  praerepti  fuerint, 
quorum  partem  et  fortasse  non  ultimam  , 


quae  infantium  fuit,  a  mulierculis  anginae 
opitulantibus  interfectam  fuisse  probabile  est. 
Nam  anginam  localem  funditus  affectionem 
esse  a  tonsillarum  tumore  pendentem,  cui 
pressio  medeatur,  in  yulgo  opinio  viget;  ideo 
index  meile  oblinitus ,  et  piperis  nigri  pul¬ 
vere  conspersus  faucibus  impingitur;  quo  fit 
ut  eae  ,  aucta  inflammatione ,  in  tam  tenella 
aetate  adeo  coarctentur ,  ut  brevi  spiritum 
praecludant. 


Die  io.  Junii  1829. 

VIDIT 

Pro  Eminentissimo,  et  Reverendissimo  DD. 
CAROLO  CARD.  OPPIZZONIO 

Bononiae  Archiep. 

Joan.  Bapt.  Bruni  Doc’c.  Coli.  Philol.  et  Professor. 

Die  11,  Junii  1829. 

VIDIT 

Pro  Excelso  Gubernio 

Dominicus  Mandini  S.  T.  D.  Coli.  Prior  Parochus 
et  Exara.  Synod. 

Die  12.  Junii  1829. 
IMPRIMATUR 

Leopoldus  Archip.  Pagani  Provic.  Gea. 

